Diari Oficial de la Generalitat Valenciana


Sumari del DOGV 3224, del 17-04-1998 (1998/2842)

ORDRE de 2 d'abril de 1998, de la Conselleria de Presidència, per la qual es convoquen ajudes per al suport d'activitats de voluntariat de protecció civil.
-----------------------------------------------------------------------------------------------------------------------------------------------------------

### Dades del document

Número de DOGV
:   3224

Data del DOGV
:   17-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2842


Data del document
:   02-04-1998

Organisme emissor
:   Conselleria de Presidència

Tipus de document
:   Ordre

ORDRE de 2 d'abril de 1998, de la Conselleria de Presidència, per la qual es convoquen ajudes per al suport d'activitats de voluntariat de protecció civil. [1998/X2842]
  
La creixent importància que els ciutadans atorguen a la seua autoprotecció front als riscos que amenacen el seu entorn sociolaboral, així com la creixent col·laboració ciutadana, solidària, altruista i voluntària, amb els serveis relacionats amb protecció civil, en emergències extraordinàries, han donat lloc a una important demanda social per participar en activitats de voluntariat de protecció civil, mitjançant agrupacions permanents, principalment d'ordre local.
  
Coneixedora de les iniciatives posades en pràctica des de diversos ajuntaments i col·lectius, en favor d'un voluntariat que col·labore i participe amb les administracions públiques en les tasques relacionades amb la protecció civil, la Conselleria d'Administració Pública va iniciar, durant l'any 1994, una campanya per a promocionar i fomentar la creació d'agrupacions de voluntaris amb aquesta finalitat, així com donar suport a les ja existents.
  
En atenció d'aquests motius, i a proposta de la Direcció General d'Interior,
  
ORDENE
  
Article 1
  
L'objecte de aquesta ordre és fomentar la vinculació voluntària i desinteressada dels ciutadans en la protecció civil, a través d'organitzacions orientades a la prevenció de riscos i a l'actuació en casos d'emergències extraordinàries.
  
Article 2
  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Presidència tinga subscrits acords de col·laboració en matèria de protecció civil, com també les associacions que justifiquen labors habituals de col·laboració en matèria de protecció civil amb els ajuntaments on radiquen.
  
Article 3
  
Les ajudes tindran la naturalesa jurídica de subvencions, regulades en l'article 47 del Decret Legislatiu de 26 de juny de 1991, del Consell de la Generalitat Valenciana, pel que s'aprova el Text Refós de la Llei de la Hisenda Pública de la Generalitat Valenciana, i les modificacions introduïdes per la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat Valenciana. I aniran destinades al finançament total o parcial de la subscripció de pòlisses d'assegurances que cobrisquen a la totalitat dels components del grup, respecte de l'assistència sanitària i indemnitzacions per mort i invalidesa, davant d'eventualitats ocorregudes en l'acompliment de les seues tasques com a voluntari.
  
Atès que les pòlisses són subscrites per períodes anuals no naturals, es podran subvencionar pòlisses amb període de cobertura que abasten dos anys, 1997-1998, 1998-1999. Les pòlisses subscrites a l'any 1997 podran ser subvencionades si es troben vigents en la data de finalització del termini de presentació de sol·licituds, sempre que no hagueren estat objecte de subvenció per l'Ordre de 23 de maig de 1997, de la Conselleria de Presidència (DOGV núm. 3.031, de 9 de juliol de 1997).
  
Article 4
  
Les ajudes per a activitats del voluntariat de protecció civil seran finançades amb càrrec a la línia de subvenció 401/000/98 «Assegurances de Voluntaris de Protecció Civil», del programa pressupostari 07.05.221,10 «Protecció Civil i Extinció d'Incendis», amb un import global màxim destinat a les mateixes de 5.831.303. pessetes.
  
El valor màxim de cada ajuda no podrà depassar la quantia de 160.000 pessetes.
  
Article 5
  
En cap de cas, l'import de les subvencions regulades en aquesta ordre podrà ser de tal quantia que supere el cost de l'activitat subvencionada.
  
En el cas que el total de les quantitats sol·licitades siga superior a l'import global màxim destinat a aquestes, l'import de les ajudes a concedir a cada sol·licitant es podrà determinar per prorrateig, segons els criteris que establisca la Comissió de Valoració (prevista en l'article 7, apartat 2).
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres conselleries, administracions o ens públics o privats, podrà donar lloc a la modificació de la resolució de concessió.
  
Article 6
  
Els criteris de valoració que es tindran en compte per a atorgar les ajudes seran els següents:
  
a) Els riscos a què estiga sotmès el municipi.
  
b) El grau de cobertura dels serveis d'emergències que incideixen al municipi.
  
c) El grau d'aïllament geogràfic.
  
Article 7. Procediment
  
1. Iniciació
  
Les sol·licituds d'ajudes hauran de presentar-se al Registre General de la Conselleria de Presidència (carrer Historiador Chabàs núm. 2, 46165 València) o en els registres de les direccions territorials de la Conselleria de Presidència a Alacant i a Castelló, i en la forma prevista en l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les esmentades sol·licituds hauran d'anar acompanyades de la següent documentació:
  
a) Còpia de l'acord del Ple, en què es va acordar constituir l'agrupació local de voluntaris de Protecció Civil (els sol·licitants que en anteriors convocatòries hagueren presentat el citat document no estan obligats a fer-ho de nou).
  
b) Relació actualitzada de voluntaris, majors d'edat, amb els seus corresponents números de DNI.
  
c) Fotocòpia compulsada de la pòlissa d'assegurances de l'Agrupació, amb la seua cobertura i data de venciment.
  
En la pòlissa haurà d'identificar-se, inequívocament, el col·lectiu assegurat i, en el seu defecte haurà d'aportar-se certificat de l'entitat asseguradora que acredite que el col·lectiu assegurat està format pels membres de l'Agrupació de Voluntaris del municipi corresponent.
  
d) Fotocòpia compulsada del rebut de la prima de la pòlissa, vigent en la data de finalització del termini de presentació de sol·licituds.
  
En el supòsit que la pòlissa subscrita per l'Ajuntament cobrisca altres col·lectius, a més a més de l'Agrupació, o tinga una cobertura superior a la de l'objecte de aquesta convocatòria, haurà d'aportar-se certificat de l'entitat asseguradora que acredite l'import corresponent a l'Agrupació i cobertura objecte de aquesta convocatòria.
  
e) Certificat de la Tresoreria General de la Seguretat Social, acreditatiu d'estar al corrent de les seues obligacions front a la Seguretat Social.
  
f) Certificat de l'Agència Tributària acreditatiu de trobar-se al corrent de les seues obligacions tributàries.
  
g) Fitxa de manteniment de tercers, ajustada al model de l'annex I, degudament complimentada.
  
A les sol·licituds presentades pels ajuntaments no caldrà acompanyar-les amb dels documents referenciats en els apartats e) i f).
  
Les associacions o entitats, amb què la Conselleria de Presidència tinga subscrits acords de col·laboració en matèria de Protecció Civil, hauran d'ajuntar, amb la sol·licitud, la documentació relacionada en els apartats b), c), d), e) f) i g).
  
Les associacions que no tinguen subscrits acords de col·laboració en matèria de Protecció Civil amb la Conselleria de Presidència hauran d'ajuntar, amb la sol·licitud, la documentació relacionada en els apartats, b), c), d), e), f), g) i :
  
h) Certificat de l'Ajuntament on radiquen, a fi que acredite la seua col·laboració en dites labors.
  
i) Certificat del Registre on figure inscrita
  
El termini de presentació de sol·licituds serà de 30 dies naturals, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
2. Tramitació
  
L'avaluació i selecció d'instàncies s'efectuarà per una comissió integrada per:
  
- El cap d'Àrea del Servei d'Emergències, de la Direcció General d'Interior.
  
- Un representant de la Secretaria General de la Conselleria de Presidència.
  
- Dos representants de l'Àrea del Servei d'Emergències de la Direcció General d'Interior.
  
Si la sol·licitud no reunira els requisits necessaris, o faltara algun dels documents exigits, es requerirà per escrit a l'interessat perquè, en el termini de 10 dies, esmene la falta o acompanye els documents preceptius, advertint-li que, de no fer-ho així, se tindrà per desistida la sol·licitud, i aquesta s'arxivarà sense més tràmit.
  
La comissió de valoració elevarà la seua proposta al conseller de Presidència, que resoldrà les ajudes sol·licitades en el termini màxim de 3 mesos des de la finalització del termini de presentació de sol·licituds, entenent-se desestimada si no recaiguera resolució en el citat termini, sense perjuí de l'obligació que té l'administració de resoldre expressament totes les sol·licituds que se li formulen.
  
3. Recurs
  
Contra les resolucions del conseller de Presidència, podrà formular-se recurs contenciós administratiu davant de la Sala d'aquesta Jurisdicció del Tribunal Superior de Justícia de la Comunitat Valenciana.
  
Com a requisit per a la interposició d'aquest caldrà efectuar la comunicació prèvia de dita interposició, segons exigeix l'article 110.3 de la Llei 30/1992, de 26 de novembre.
  
Article 8
  
Els beneficiaris de les ajudes estaran obligats a:
  
a) Realitzar l'activitat que fonamenta la concessió de la subvenció.
  
b) La submissió a les actuacions de control financer que corresponga a la Intervenció General, en relació amb les subvencions concedides.
  
c) Comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol administracions o ens públics.
  
d) Acceptar les normes fixades en aquesta convocatòria, així com aquelles que la Direcció General d'Interior establisca per al seu desenvolupament i seguiment.
  
e) Mantenir actualitzat, amb la companyia d'assegurances, el llistat de voluntaris coberts per la pòlissa d'accidents.
  
DISPOSICIÓ FINAL
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Presidència.
  
Tot això de conformitat amb allò previst en els articles 57 i 58 de la Llei Reguladora de la Jurisdicció Contenciós Administrativa, i article 110.3 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
València, 2 d'abril de 1998
  
El conseller de Presidència,
  
JOSÉ JOAQUÍN RIPOLL SERRANO
  
Annex I
  
Manteniment de tercers, proveïdors. Alta d'entitat de crèdit
  
Dades del proveïdor
  
Nom o raó social
  
NIF/CIF.
  
Adreçai:
  
Població Codi postal :
  
Titular del compte bancari
  
Entitat financera Codi de banc
  
Adreça Localitat Codi sucursal
  
Compte corrent nº
  
Declare que són certes les dades dalt reflectides i que identifiquen el compte i l'entitat financera, mitjançant les quals desitge rebre els pagaments que, en qualitat de proveïdor de la Generalitat Valenciana em puguen correspondre.
  
Signatura
  
..........................., a ......... de .............................de 199...
  
(lloc) (data)
  
Signat per : DNI núm. En qualitat de
  
VERIFICACIÓ DE LES DADES PER PART DE L'ENTITAT BANCÀRIA
  
Segell i signatura de l'entitat bancària
  
Signat per
  
DNI núm.
  
En qualitat de
  
Qualsevol modificació o variació posterior, que afecte les dades dalt consignades (canvi de titularitat, poder, compte corrent, entitat financera, etc.), caldrà comunicar-ho, necessàriament, al centre emissor de la despesa i complimentar una nova fitxa de manteniment de tercers.
  
Si la modificació consistira en canvi d'entitat financera, això no suposaria la anul·lació d'aquella que figurara en aquesta fitxa, tret del cas de manifestar-ho.
  
CERTIFICACIÓ A COMPLIMENTAR PER L'ADMINISTRACIÓ PÚBLICA
  
CERTIFIQUE: que s'acompleixen els requisits de les instruccions de la Circular de la Intervenció General de 14/02/92.
  
València, de de 199
  
El secretari general,